ઘણા સખત નિયમો છતાં સટોડિયાઓ ફિક્સિંગને અંજામ આપી રહ્યા છે અને ક્રિકેટર્સને મોટી રકમની લાલચ આપીને તેમને ખરીદવાની કોશિશ કરી રહ્યા છે, પરંતુ તમને એ જાણીને ખુશી થશે કે કેટલાક એવા ક્રિકેટર્સ પણ છે, જેમના માટે નાણાંથી ઘણું વધુ મહત્ત્વ પોતાની રમત અને ઇમાનદારીનું છે. અસલમાં આઇસીસીએ એ ત્રણ ક્રિકેટ કેપ્ટનોનાં નામ જણાવ્યાં છે, જેમને સટોડિયાઓએ ફિક્સિંગ માટે મોટી રકમની ઓફર કરી હતી, પરંતુ એ કેપ્ટનોએ ફિક્સિંગ કરવાનો ઇનકાર કરી દીધો અને એ અંગેની બધી જાણકારી આઇસીસીને આપી દીધી.